काउंसिल ने न्‍यायिक को पत्र लिखकर अवगत कराया है कि कार्यक्रम के सीडी की जांच की गई तथा चैनल प्रबंधन से भी पूछताछ की गई. सेक्रेटरी अमरनाथ सिंह द्वारा भेजे गए इस पत्र में बताया गया है कि जांच के दौरान चैनल से पूछताछ की गई. पत्र के अनुसार किसी भी कार्यक्रम में एक चर्चित पोर्न स्टार सन्नी लिओन का भाग लेना, पोर्नोग्राफी को बढ़ावा देना, भारत में एक क्रिमिनल अफेन्स है जिसका कौन्सिल विरोध करती है. पत्र में बताया गया है कि इसके तहत चैनल को आगे ऐसा न करने के लिए आगाह किया गया, लेकिन चैनल ने अपना पक्ष रखते हुए कहा कि शो के दौरान कोई आपत्तिजनक चीजें नहीं परोसी गई. काउंसिल ने कड़े शब्दों में कहा है कि सन्नी लिओन के शो में पार्टीसिपेशन का लाभ अपनी वेबसाइट की प्रमोशन के लिए करने का अधिकार नहीं है, लिहाजा चैनल यह सुनिश्चित करे कि सन्नी लिओन की किसी वेबसाइट पर शो का कोई रेफरेन्श नहीं होना चाहिए, जिसके तहत चैनल ने तुरत-फुरत सन्नी लिओन के सभी साइट्स के मैनेजमेंट को तुरन्त आगाह किया गया कि वेबसाइट पर शो से सम्बन्धित किसी प्रकार की सामग्री नहीं होनी चाहिए. साथ चैनल पार्टनरों को भी ताकीद दी गई कि वह अपनी सोशल नेटवर्किंग साइट व ट्विटर से सन्‍नी लिओन से सम्बन्धित सभी पोस्ट्स तुरन्त हटा लें.